ai4bharat/Pralekha huggingface dataset:
সড়কপরিবহণওমহাসড়কমন্ত্রক
মোটর গাড়ি আইন, ২০১৯ বলবৎ করতে মন্ত্রক উদ্যোগী হয়েছে : শ্রী গড়করি
নয়াদিল্লি, ২১ অগাস্ট, ২০১৯
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি জানিয়েছেন, তাঁর মন্ত্রক আগামী পয়লা সেপ্টেম্বর থেকে সারা দেশে মোটর গাড়ি আইন বলবৎ করতে উদ্যোগী হয়েছে। নতুন দিল্লিতে বুধবার মন্ত্রকের নতুন ওয়েবসাইটের উদ্বোধন উপলক্ষে এক অনুষ্ঠানে তিনি একথা জানান। তিনি বলেন, নতুন এই ওয়েবসাইটে একটি ড্যাশবোর্ড থাকছে যেখানে জাতীয় মহাসড়ক, জমি অধিগ্রহণ এবং ফাসট্যাগ সংক্রান্ত তথ্য থাকবে। এছাড়াও, ওয়েবসাইটটি থেকে রাজ্যভিত্তিক এবং মাস-ভিত্তিক নতুন গাড়ির রেজিস্ট্রেশনের তথ্যও পাওয়া যাবে।
শ্রী গড়করি আরও জানান, মোটর গাড়ি আইন, ২০১৯ তৈরি করার সময় পুরনো আইনে এমন ৬৩টি ধারা ছিল যেগুলি খতিয়ে দেখার জন্য আইন মন্ত্রকের কাছে পাঠানো হয়েছে। আইন মন্ত্রকের অনুমোদন পাওয়া গেলে আগামী পয়লা সেপ্টেম্বর থেকে সারা দেশে মোটর গাড়ি আইন বলবৎ করা হবে। এই আইন অবশেষে বাস্তবায়িত হতে চলায় শ্রী গড়করি সন্তোষ প্রকাশ করে বলেন, এর ফলে দেশে এক নিরাপদ ও দুর্নীতিমুক্ত সড়ক পরিবহণ ব্যবস্থা গড়ে তোলা সম্ভব হবে। তিনি আরও জানান, জাতীয় পরিবহণ নীতিকেও আইনের আওতায় নিয়ে আসা হবে যার ফলে দেশে এক কার্যকর ও মাল্টি-মোডাল পরিবহণ ব্যবস্থা গড়ে উঠবে।
২০১৯-এর মোটর গাড়ি আইন, সড়ক দুর্ঘটনা কমাতে সহায়ক হবে বলে আশা প্রকাশ করে শ্রী গড়করি জানান, জাতীয় মহা সড়কে ৭৮৬টি দুর্ঘটনা প্রবণ এলাকাকে চিহ্নিত করা হয়েছে। মহাসড়কের এই অংশগুলিতে দুর্ঘটনা রোধের জন্য মন্ত্রক ১২ হাজার কোটি টাকা খরচ করছে। এছাড়াও, জাতীয়, রাজ্য ও জেলাস্তরীয় মহাসড়কগুলিতে দুর্ঘটনা প্রবণ এলাকায় দুর্ঘটনার সংখ্যা কমাতে ১৪ হাজার কোটি টাকা খরচের জন্য বিশ্ব ব্যাঙ্ক ও এশীয় উন্নয়ন ব্যাঙ্কের সঙ্গে কথাবার্তা চলছে।
মন্ত্রী আরও জানান, আগামী ডিসেম্বর মাস থেকেই সমস্ত যানবাহনে ফাসট্যাগ স্টিকার লাগানো বাধ্যতামূলক করা হয়েছে। এখনও পর্যন্ত এ ধরনের ৫২ লক্ষ ৫৯ হাজার স্টিকার দেওয়া হয়েছে। জাতীয় মহাসড়কের টোল প্লাজা ছাড়াও সুনির্দিষ্ট ব্যাঙ্ক শাখাগুলি থেকে এই ধরনের স্টিকার সংগ্রহ করা যেতে পারে। ই-বাণিজ্য প্ল্যাটফর্মেও স্টিকার রয়েছে। গ্রাহকরা ‘মাই ফাসট্যাগ’ মোবাইল অ্যাপ ব্যবহার করে নিজেদের ব্যাঙ্ক অ্যাকাউন্টের সঙ্গে ফাসট্যাগ লিঙ্ক যুক্ত করতে পারেন। গুগল প্লে স্টোর থেকে এই মোবাইল অ্যাপটি ডাউনলোড করা যাবে।
CG/BD/DM
(Visitor Counter : 138
জাহাজচলাচলমন্ত্রক
হলদিয়া বন্দরের নাব্যতা বৃদ্ধিতে সরকার প্রয়াস চালাচ্ছে : শ্রী মনসুখ মান্ডভিয়া
কলকাতা, ৫ই ডিসেম্বর, ২০২০
কেন্দ্রীয় বন্দর, জাহাজ চলাচল ও জলপথ মন্ত্রী শ্রী মনসুখ মান্ডভিয়া জানিয়েছেন, হলদিয়া বন্দরের উন্নয়নে সরকারের প্রয়াস অব্যাহত রয়েছে। কলকাতার শ্যামাপ্রসাদ মুখোপাধ্যায় বন্দর থেকে হলদিয়া বন্দরের মধ্যে পলি তোলার কাজে সরকারী উদ্যোগের পাশাপাশি বেসরকারি সংস্থাগুলিকেও ব্যবহার করা হচ্ছে।
সরকারী বেসরকারী অংশীদারিত্বে এই বন্দরের নাব্যতা বৃদ্ধিতে উদ্যোগ নেওয়ার সুফল পাওয়া যাচ্ছে বলে তিনি জানান। বিজ্ঞান সম্মতভাবে সমীক্ষা চালানোর ফলে যথাযথভাবে নাব্যতা বৃদ্ধির জন্য ড্রেজিং কর্পোরেশন অফ ইন্ডিয়ার সাহায্যে এই কাজ চলছে। মন্ত্রী জানান হলদিয়া বন্দরে কঠিন পণ্যসামগ্রীর পাশাপাশি তরল পদার্থ ওঠা নামার উদ্যোগ নেওয়া হয়েছে। এর ফলে বন্দরের আয় বৃদ্ধি পাচ্ছে।
শ্রী মান্ডভিয়া বলেন, ২০১৪ সালের পর কেন্দ্রের নানা উদ্যোগের ফলে হলদিয়া বন্দর এখন লাভজনক বন্দরে পরিণত হয়েছে। বন্দরের অবসরপ্রাপ্ত কর্মীদের পেনশন নিশ্চিত করার পাশাপাশি, বর্তমান কর্মীরা অবসর নেওয়ার পর তাঁদের অবসরকালীন ভাতার জন্য যাতে কোন সমস্যা না হয় সেদিকে নজর রাখা হয়েছে।
জাহাজ চলাচল মন্ত্রকের নাম পরিবর্তন করে বন্দর, জাহাজ চলাচল ও জলপথ মন্ত্রক রাখায় বিভিন্ন বন্দরের কাজে সুবিধের বিষয়টিও শ্রী মান্ডভিয়া উল্লেখ করেছেন। আরো দুটি টার্মিনাল হলদিয়া বন্দরে তৈরির কাজ চলছে বলে তিনি জানান। হলদিয়ায় চারশো কোটি টাকা ব্যয়ে মাল্ডি মডেল টার্মিনালের কাজ শেষ হলে এখান থেকে ব্রহ্মপুত্র নদে মাল পরিবহণ সম্ভব হবে। হলদিয়া বন্দরের হৃতগৌরব ফিরিয়ে আনার ওপর শ্রী মান্ডভিয়া গুরত্ব দেন।
শিল্পওবাণিজ্যমন্ত্রক
এপিইডিএ বারাণসী অঞ্চল চাল সরবরাহের ক্ষেত্রে উপযুক্ত মঞ্চ হয়ে উঠেছে
নয়াদিল্লি, ১৭ ডিসেম্বর, ২০২০
উত্তর প্রদেশের চান্দৌলি চালের গোলা হিসাবে পরিচিত। গাঙ্গেয় সমতল ভূমির এই উর্বর জমিতে নন-বাসমতি চালের বিপুল উৎপাদন হয়ে থাকে।
তাই, বারাণসী অঞ্চল থেকে চাল রপ্তানির সম্ভাবনার বিষয়টিকে বিবেচনায় রেখে এপিইডিএ দেশের অগ্রণী রপ্তানিকারীদের সঙ্গে সহযোগিতা গড়ে তুলেছে এবং এই অঞ্চল থেকে রপ্তানিকারীদের কাছে চাল সরবরাহে বড় ভূমিকা পালন করছে। এপিইডিএ – এর চেয়ারম্যান ডঃ এম অঙ্গমুথু বারাণসী থেকে ৫২০ মেট্রিক টন চাল সরবরাহের একটি বরাত রপ্তানিকারীদের কাছে প্রেরণের যাত্রা সূচনা করেন গতকাল। রাজ্য উদ্যান পালন ও কৃষি দপ্তরের পক্ষ থেকে বিপুল পরিমাণ চাল সরবরাহের এই বরাত উপলক্ষে এক অনুষ্ঠানের আয়োজন করা হয়।
এই উপলক্ষে এপিইডিএ – এর চেয়ারম্যান বলেন, বারাণসী অঞ্চল থেকে চাল রপ্তানি বৃদ্ধির সম্ভাবনার বিষয়টিকে বিবেচনায় রেখে এপিইডিএ একটি ভবিষ্যতমুখী কর্মপরিকল্পনা প্রণয়ন করবে, যাতে নির্দিষ্ট সময়ের মধ্যেই চাল সরবরাহের ধার্য লক্ষ্য পূরণ করা যায়। বারাণসীর ডিভিশনাল কমিশনার বিপুল এই চাল সরবরাহের বরাত সম্পর্কে বলেন, বারাণসী অঞ্চলের সম্ভাব্য আরও বেশি উৎপাদন এলাকাকে চিহ্নিতকরণের জন্য রাজ্য সরকারের সঙ্গে সহযোগিতার ভিত্তিতে আরও উদ্যোগ গ্রহণ করা হয়। এই লক্ষ্যে কৃষক, কৃষক উৎপাদক সংগঠন, রপ্তানিকারক ও সংশ্লিষ্ট অন্যান্য পক্ষের সুবিধার জন্য একটি মঞ্চ গড়ে তোলা হবে।
বারাণসী অঞ্চল থেকে ৫২০ মেট্রিক টন চাল সরবরাহের এই বরাত এসেছে মেসার্স সুখবীর অ্যাগ্রো এনার্জি লিমিটেডের কাছ থেকে। সংস্থাটি এই চাল কাতারে পাঠাবে।
জাহাজচলাচলমন্ত্রক
ভিওসি পোর্ট দেশের প্রথম বৃহত্তর বন্দর যারা ই-গাড়ি চালু করেছে
নতুন দিল্লি, ০৫ আগস্ট, ২০২১
ভি ও চিদাম্বরানার পোর্ট ট্রাস্টে গত সন্ধ্যায় তিনটি বিদ্যুৎ চালিত গাড়ির আনুষ্ঠানিক উদ্বোধন করা হয়েছে। টাটা এক্সপ্রেস-টি নামক এই বৈদ্যুতিক গাড়ি গুলি সরবরাহ করেছে মেসার্স এনার্জি এফিশিয়েন্সি সার্ভিসেস লিমিটেড। ভবিষ্যতে আরও তিনটি এই ধরনের বৈদ্যুতিক গাড়ি নিয়ে আসা হবে। এই ধরনের গাড়িতে ২১.৫ কিলোওয়াট ক্ষমতাসম্পন্ন লিথিয়াম আয়ন ব্যাটারি রয়েছে। একবার চার্জ দিলে এই গাড়ি ২৩১ কিলোমিটার পর্যন্ত যাবে। এক একটি ব্যাটারি চার্জ হতে ৮ ঘন্টা লাগবে।
মেরিটাইম ইন্ডিয়াভিশন-২০৩০- এর অঙ্গ হিসেবে জাহাজ চলাচল মন্ত্রক ভি ও চিদাম্বারানার বন্দরে এই ধরনের বৈদ্যুতিক গাড়ির ব্যবহার শুরু করেছে।
CG/ SB
(Visitor Counter : 158
আয়ুষ
‘হর দিন হর ঘর আয়ুর্বেদ’ – এই বার্তা প্রত্যেক ভারতীয়র জীবনের অঙ্গ হওয়া উচিৎ : শ্রী সর্বানন্দ সোনোয়াল
নয়াদিল্লি, ১৩ অক্টোবর ২০২২
গোয়ার পানাজিতে ৮-১১ ডিসেম্বর, ২০২২ পর্যন্ত অনুষ্ঠিত হতে চলা নবম বিশ্ব আয়ুর্বেদ কংগ্রেস এবং আরোগ্য এক্সপো-র সূচনা অনুষ্ঠানে উপস্থিত ছিলেন কেন্দ্রীয় আয়ুষ মন্ত্রী শ্রী সর্বানন্দ সোনোয়াল। গোয়ার মুখ্যমন্ত্রী ডঃ প্রমোদ সাওয়ান্ত, কেন্দ্রীয় পর্যটন, বন্দর, জাহাজ চলাচল এবং জলপথ মন্ত্রক প্রতিমন্ত্রী শ্রী শ্রীপদ যশো নায়েক, গোয়ার স্বাস্থ্যমন্ত্রী শ্রী বিশ্বজিৎ পি রানে, আয়ুষ মন্ত্রকের সচিব শ্রী বৈদ্য রাজেশ কোটেচা, আয়ুষ মন্ত্রকের অধীন এআইআইএ-র অধিকর্তা শ্রীমতী বৈদ্য তনুজা নেসারি প্রমুখ উপস্থিত ছিলেন।
সমাবেশে ভাষণ দিতে গিয়ে কেন্দ্রীয় আয়ুষ মন্ত্রী শ্রী সর্বানন্দ সোনোয়াল বলেন, ‘হর দিন হর ঘর আয়ুর্বেদ’ – এই বার্তা প্রত্যেক ভারতীয়র অঙ্গ হওয়া উচিৎ। তিনি জোর দিয়ে বলেন, প্রকৃতিকে যদি রক্ষা করা যায় তাহলে আমরা বাঁচব। প্রকৃতির প্রতি মানব সমাজের এটা সর্বোত্তম দায়িত্ব। প্রকৃতির মধ্যে যে শক্তি, সম্পদ এবং সম্ভাবনা নিহিত রয়েছে তা আমাদের বুঝে এগিয়ে যাওয়া দরকার। চিকিৎসা-পর্যটনের জন্য পরিকাঠামো তৈরি করতে গোয়া সরকারকে কেন্দ্রীয় আয়ুষ মন্ত্রক সর্বতোভাবে সহায়তা করবে বলে তিনি জানান।
অনুষ্ঠানে গোয়ার মুখ্যমন্ত্রী ডঃ প্রমোদ সাওয়ান্ত ঘোষণা করেন যে আয়ুর্বেদ চিকিৎসক এবং এর সঙ্গে যুক্ত সকলকে নিয়ে চিকিৎসা এবং স্বাস্থ্য–পর্যটনের আরও জোর দেওয়া হবে। জাতীয় আয়ুষ মিশন-এর অধীন ৫০ শয্যার একটি আয়ুষ হাসপাতাল গড়ে তোলার পরিকল্পনা করা হচ্ছে এবং পার্নেম তালুকের ধারগাল-এ এই বছরের ডিসেম্বরে একটি আয়ুষ হাসপাতালের উদ্বোধন করা হবে।
২০১৪ সালে আয়ুষ ম্যানুফ্যাকচারিং শিল্পের মূল্যমান ছিল ৩০০ কোটি ডলার। গত সাত বছরে তা ছয়গুণ বৃদ্ধি পেয়ে ১,৮০০ কোটি ডলারে দাঁড়িয়েছে বলে জানান পদ্মশ্রীপ্রাপ্ত আয়ুষ মন্ত্রকের সচিব বৈদ্য রাজেশ কোটেচা। এআইআইএ-র অধিকর্তা বৈদ্য তনুজা নেসারি ‘আয়ুর্বেদ দিবস, ২০২২’-এর পরিকল্পনা উপস্থাপন করে বলেন ‘হর দিন হর ঘর আয়ুর্বেদ’কে একটি লক্ষ্য হিসেবে গ্রহণ করা হয়েছে এবং প্রচারাভিযান বিরাট সাফল্য পাবে বলে আশাবাদী।
প্রসঙ্গত উল্লেখ্য, গোয়ায় অনুষ্ঠিত হতে যাওয়া নবম বিশ্ব আয়ুর্বেদ কংগ্রেস এবং আরোগ্য এক্সপো সারা বিশ্ব থেকে আয়ুর্বেদ চিকিৎসক, ওষুধ প্রস্তুতকারক, গবেষক এবং শিক্ষা প্রতিষ্ঠানের সঙ্গে যুক্ত প্রতিনিধিদের এক মঞ্চে নিয়ে আসবে।
(PG/AB/DM
মানবসম্পদবিকাশমন্ত্রক
বিশ্ববিদ্যালয় মঞ্জুরি কমিশন মেধা সম্পত্তি অধিকারের ওপর কলেজ ও বিশ্ববিদ্যালয়গুলির জন্য অনলাইন কর্মশালার আয়োজন করেছে
নয়াদিল্লী, ১৭ জানুয়ারি, ২০২২
বিশ্ববিদ্যালয় মঞ্জুরি কমিশন মেধা সম্পত্তি অধিকারের ওপর কলেজ ও বিশ্ববিদ্যালয়গুলির জন্য অনলাইন কর্মশালার আয়োজন করেছে। কর্মশালায় স্বাগত ভাষণে ইউজিসি-র সচিব অধ্যাপক রজনীশ জৈন মেধা সম্পত্তি অধিকারের গুরুত্বের কথা তুলে ধরেন। ভারতকে জ্ঞানের ভান্ডার হিসেবে গড়ে তুলতে এর প্রয়োজনীয়তার কথা উল্লেখ করে সচিব বলেন, আজকের আলোচনায় সংশ্লিষ্ট সকলে লাভবান হবেন। কেন্দ্রীয় শিক্ষা মন্ত্রকের উচ্চশিক্ষা দপ্তরের যুগ্ম সচিব শ্রীমতি নীতা প্রসাদ বলেছেন, উদ্ভাবন, গবেষণা ও সৃজনশীলতার ক্ষেত্রে মেধা সম্পত্তি অধিকারের বিষয়ে জানা অত্যন্ত গুরুত্বপূর্ণ। তিনি এই প্রসঙ্গে ২০২০র অক্টোবরে কেন্দ্রের কোপিলা কর্মসূচির কথা উল্লেখ করেন। এর মাধ্যমে মেধা সম্পত্তি অধিকারের বিষয়ে মানুষকে সচেতন করে তোলার উদ্যোগ নেওয়া হয়।
শিল্প ও বাণিজ্য মন্ত্রকের শিল্প উৎসাহ ও অভ্যন্তরীণ বাণিজ্য দপ্তরের যুগ্ম সচিব শ্রী রাজেন্দ্র রত্ন বলেন, শিল্প ও বাণিজ্য দু’য়েরই উদ্ভাবনের ক্ষেত্রে গুরুত্ব রয়েছে। যৌথভাবে আমাদের সকলকে সাংস্কৃতিক ঐতিহ্য সংরক্ষণ করতে হবে। পেটেন্ট ও ডিজাইনের অ্যাসিসটেন্ট কন্ট্রোলার ডঃ উষা রাও মেধা সম্পত্তি অধিকারের বিষয়ে একটি সার্বিক চিত্র তুলে ধরেন। ইউজিসি-র অতিরিক্ত সচিব ডঃ সুরেন্দর সিং সংশ্লিষ্ট সকলকে এই সম্মেলনে যোগদানের জন্য ধন্যবাদ জানিয়েছেন। অনলাইনে আয়োজিত এই সম্মেলনে মেধা সম্পত্তি অধিকারের বিভিন্ন বিষয়ের কথা আলোচিত হয়েছে।
CG/CB/NS
(Visitor Counter : 72
প্রধানমন্ত্রীরদপ্তর
রেল একটিমাত্র অর্থবর্ষে এখনও পর্যন্ত সবচেয়ে বেশি পণ্য পরিবহণের রেকর্ড অর্জন করেছে
প্রধানমন্ত্রী বলেছেন বাণিজ্য ও লজিস্টিক্সের জন্য এটি অত্যন্ত সুখবর
নয়াদিল্লি, ৪ এপ্রিল,২০২৩
কেন্দ্রীয় রেলমন্ত্রী শ্রী অশ্বিনী বৈষ্ণব জানিয়েছেন যে রেল ২০২২-২৩ অর্থবর্ষে কোনও একটিমাত্র অর্থবর্ষে পণ্য পরিবহণের সর্বোচ্চ রেকর্ড অর্জন করেছে। এই সময় ১,৫১২ মেট্রিক টন পণ্য পরিবহণ করেছে ভারতীয় রেল।
কেন্দ্রীয় রেলমন্ত্রীর এই ট্যুইটের জবাবে প্রধানমন্ত্রী শ্রী নরেন্দ্র মোদী তাঁর ট্যুইটে বলেন :
“এটি বাণিজ্য এবং লজিস্টিক্স ক্ষেত্রের জন্য অত্যন্ত সুখবর।”
PG/PM/DM/
(
স্বাস্থ্যওপরিবারকল্যাণমন্ত্রক
ভেজাল খাবারে নাগরিকদের স্বাস্থ্যের মারাত্মক ক্ষতি হচ্ছে : স্বাস্থ্য ও পরিবার কল্যাণ সচিব
নয়াদিল্লি, ২৪ অক্টোবর, ২০১৯
ভেজাল খাবার এমনিতেই সম্পূর্ণ বেআইনি এবং তা হামেশাই গুণমানের পরীক্ষা এড়িয়ে যাচ্ছে, যা আমাদের নাগরিকদের স্বাস্থ্যের অপক্ষে মারাত্মক ক্ষতিকারক হয়ে দাঁড়াচ্ছে। তাই, এই সমস্যার যথাযথ মোকাবিলা করা অত্যন্ত জরুরি হয়ে উঠেছে। স্বাস্থ্য ও পরিবার কল্যাণ সচিব শ্রীমতী প্রীতি সুদান রাজ্য ও কেন্দ্রশাসিত অঞ্চলগুলির প্রধান সচিবদের ভিডিও কনফারেন্সের মাধ্যমে একথা বলেছেন।
স্বাস্থ্য পরিবার কল্যাণ সচিব শ্রীমতী সুদান, প্রধান সচিবদের পুলিশের সাহায্যে নিয়মিত ভেজাল খাবারের বিরুদ্ধে অভিযান চালাতে অনুরোধ করেছেন, যাতে এই সমস্যা নিয়ন্ত্রণে থাকে। উৎসবের সময় নজরদারি বাড়ানোর ওপরও জোর দিয়েছেন তিনি। শ্রীমতী সুদান বলেছেন, খাদ্য সুরক্ষা সংক্রান্ত সবরকম কাজ করার জন্য কর্মীর যাতে অভাব না হয়, সেটি নিশ্চিত করতে হবে। এই কারণে প্রয়োজনীয় আধিকারিকদের শূন্য পদগুলি চিহ্নিত করার পরামর্শ দিয়েছেন তিনি। একইভাবে, পরীক্ষাগারগুলিতে টেকনিক্যাল পদগুলি পূর্ণ করার পাশাপাশি, পরীক্ষাগারগুলির মান বৃদ্ধিরও সুপারিশ করেছেন তিনি। শ্রীমতী সুদান বলেছেন, ডেপুটি কমিশনার ও জেলাশাসকদের এই বিষয়ে বিশেষভাবে সচেতন করতে হবে, যাতে তাঁরা এই ধরনের অভিযানের নেতৃত্ব দিতে পারেন। সব প্রধান সচিবকেই ফুড কমিশনারদের নির্দেশ দিতে অনুরোধ করা হয়েছে, যাতে ফুড সেফটি অ্যান্ড স্ট্যান্ডার্ড আইন, ২০০৬ সঠিকভাবে প্রয়োগ হয়। তিনি আরও বলেছেন, ভেজাল খাদ্যদ্রব্যের বিরুদ্ধে কড়া ব্যবস্থা নিতে হবে এবং সচেতনতা বৃদ্ধিতে জনগণের গোচরে আনতে হবে। প্রতি মাসে পর্যালোচনা করে তা জানাতে হবে এফএসএসএআই-কে।
বিভিন্ন রাজ্যের পক্ষ থেকে প্রতিনিধিরা ভিডিও কনফারেন্সে উপস্থিত ছিলেন। প্রত্যেকে তাঁদের রাজ্যে কি কি ব্যবস্থা নেওয়া হয়েছে, সে সম্পর্কে জানান। কিছু কিছু রাজ্যে বছরের প্রথমেই অভিযানের নির্ঘন্ট প্রস্তুত করা হয় এবং তা প্রয়োগকারী সংস্থাকে জানিয়ে দেওয়া হয়। অনেক রাজ্যেই খাবারের গুণমান ও আসল-নকল নিয়ে কোনও অভিযোগ থাকলে তা খতিয়ে দেখা হয়। এতে, ভালো ফল পাওয়া যাচ্ছে। নজরদারি সফল করতে আধিকারিক ও কর্মীদের উপযুক্ত প্রশিক্ষণের বিষয়েও আলোচনা করা হয়। অনেক রাজ্যই জানায় যে, খাদ্য প্রস্তুতকারীদের এ ব্যাপারে সচেতন হতে হবে। এফএসএসএআই – এর কেন্দ্রীয় উপদেষ্টা কমিটির বৈঠকগুলিতে যোগ দিতে অনুরোধ করা হয় রাজ্যগুলিকে।
CG/AP/SB
(Visitor Counter : 30
স্বাস্থ্যওপরিবারকল্যাণমন্ত্রক
সুপ্রিম কোর্টের বিচারপতিদের মধ্যে বার্ড-ফ্লু সংক্রমনের প্রেক্ষিতে প্রয়োজনীয় ব্যবস্হা গ্রহণ
নয়াদিল্লী, ২৫ ফেব্রুয়ারি, ২০২০
সুপ্রিম কোর্টের ৫ জন বিচারপতি বার্ড-ফ্লুতে আক্রান্ত হয়েছেন। এইচ১এন১ ভাইরাসের কারণে বার্ড-ফ্লু সংক্রমণের ঘটনা ঘটে। সুপ্রিম কোর্টের বিচারপতিদের মধ্যে বার্ড-ফ্লুতে আক্রান্ত হওয়ার ঘটনার প্রেক্ষিতে কেন্দ্রীয় স্বাস্হ্য ও পরিবার কল্যাণ মন্ত্রক একাধিক ব্যবস্হা গ্রহণ করেছে। এর মধ্যে রয়েছে-
· সুপ্রিম কোর্ট চত্ত্বরে সিজিএইচএস-এর প্রাথমিক শুশ্রূষা পরিষেবা আরও জোরদার করা হয়েছে।
· প্রোটোকল অনুযায়ী সমস্ত বিচারপতির স্বাস্হ্য পরীক্ষা করা হয়েছে।
· পারিবারিক সদস্য সহ যাঁরাই বিচারপতিদের সংস্পর্শে এসেছেন, তাদের প্রত্যেককে প্রতিষেধক দেওয়া হয়েছে।
· বার্ড-ফ্লুতে আক্রান্ত ৫ জন বিচারপতিকেই বাড়িতে অন্যদের থেকে পৃথক রাখা হয়েছে। আক্রান্ত এই ৫ বিচারপতির মধ্যে ৩ জন ইতিমধ্যেই কাজে যোগে দিয়েছেন। বাকি ২ জন বিচারপতি বাড়িতে পৃথকভাবে রয়েছেন এবং ধীরে ধীরে সুস্হ হয়ে উঠছেন।
· সুপ্রিম কোর্টের সমস্ত কক্ষ ও আবাসনগুলি পরিষ্কার-পরিচ্ছন্ন রাখার কাজ চলছে।
· সংশ্লিষ্ট সব পক্ষকে প্রতিকারমূলক ব্যবস্হা সম্পর্কে সচেতন করে তোলা হচ্ছে।
স্বাস্হ্য ও পরিবার কল্যাণ মন্ত্রক আগামীকাল বার কাউন্সিল অফ ইন্ডিয়ার সহযোগিতায় এইচ১এন১ ভাইরাস সম্পর্কে সচেতন করে তোলার জন্য আইনজীবী ও কর্মচারীদের নিয়ে এক কর্মশালার আয়োজন করেছে।
এইচ১এন১ ভাইরাসে সংক্রমণের ঘটনা যদিও মরশুমি বলে মনে করা হয় তথাপি সকলকে প্রতিকারমূলক ব্যবস্হা মেনে চলার অনুরোধ করা হচ্ছে। সকল ব্যক্তিকে হাঁচি বা কাশির সময় মুখমন্ডল ঢেকে রাখার, সাবান বা জল দিয়ে বারবার ধোয়া, জনবহুল এলাকা এড়িয়ে চলা, বারংবার চোখ নাক বা মুখে হাত না দেওয়া, প্রচুর পরিমাণে জল খাওয়া এবং পর্যাপ্ত সময় ধরে ঘুমানোর মতো পরামর্শ দেওয়া হচ্ছে। যে কোনও ধরনের লক্ষণ প্রকাশ পেলে প্রত্যেককে নিকটবর্তী স্বাস্হ্যকেন্দ্রে অবিলম্বে যোগাযোগ করতে বলা হয়েছে।
CG/BD/NS
(Visitor Counter : 84
নতুনওপুনর্নবীকরণযোগ্যজ্বালানিমন্ত্রক
লকডাউনের জন্য পূনর্নবীকরণযোগ্য প্রকল্পগুলির সময় বৃদ্ধি
নতুনদিল্লি, ২৬ মার্চ,২০২০
দেশজুড়ে লকডাউন অর্থাৎ প্রতিরোধমূলক নিয়ন্ত্রণ ব্যবস্থার কারণে পূণর্নবীকরণ যোগ্য প্রকল্পগুলির বাস্তবায়নের জন্য অতিরিক্ত সময় দেওয়া হবে। নতুন ও পূনর্নবীকরণযোগ্য মন্ত্রকের সচিব শ্রী আনন্দ কুমার এক ট্যুইট বার্তায় এখবর জানিয়েছেন। প্রতিরোধমূলক নিয়ন্ত্রণ ব্যবস্থার ফলে কর্মীরা কাজ করতে পারবেন না। এই পরিস্থিতিতে এই ক্ষেত্রের প্রকল্পগুলি রূপায়নের সময়সীমা বাড়ানো হল।
করোনা ভাইরাসের প্রাদুর্ভাব আটকাতে প্রধানমন্ত্রী শ্রী নরেন্দ্র মোদী মঙ্গলবার মধ্যরাত থেকে সারা দেশে ২১ দিনের প্রতিরোধমূলক নিয়ন্ত্রণ ব্যবস্থা জারী করেছেন।
CG/CB
(Visitor Counter : 100
অর্থমন্ত্রক
২০২১এর বাজেট স্পষ্টতই ভারতীয় অর্থনীতির দিশা পরিবর্তন করেছে : অর্থমন্ত্রী শ্রীমতি নির্মলা সীতারমণ
নয়াদিল্লী, ৪ ফেব্রুয়ারি, ২০২১
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমণ ফিকির জাতীয় পরিচালন সমিতির বৈঠকে আজ ভিডিও কনফারেন্সের মাধ্যমে অংশগ্রহণ করেছেন। মন্ত্রী বলেছেন, এবারের বাজেট স্পষ্টতই ভারতীয় অর্থনীতির দিশা পরিবর্তন করেছে এবং এই পরিবর্তন হঠাৎ করে হয়নি, ভারতীয়দের মনে গত ৩০ বছরের ভাবনার এটি একটি প্রতিফলন।
মন্ত্রী বলেছেন, এই বাজেটে সম্পদের পরিমাণ বাড়ানোর চেষ্টা করা হয়েছে। যখন আমাদের বিপুল পরিমাণ অর্থ ব্যয়ের প্রয়োজন সেই সময় কর বর্হিভূত সম্পদগুলির ব্যবহারের উদ্যোগ নেওয়া হয়েছে। এই বাজেটে করের পরিমাণ বাড়ানো হয়নি কিন্তু এর মাধ্যমে শিল্পোদ্যোগের উৎসাহকে সঞ্চারিত করা হয়েছে, যাতে প্রত্যেক ভারতীয় সঠিক সুযোগ পান। মন্ত্রী আরও জানিয়েছেন এবারের বাজেটে ভারতীয় সমাজের কোনো অংশের ওপর বাড়তি বোঝা চাপানো হয়নি। এই বছর রাজস্ব আদায়ের পরিমাণ বাড়বে বলে তারা আশাবাদী। কর বর্হিভূত রাজস্বকে যুক্ত করা সম্ভব হবে। এছাড়াও বিভিন্ন সম্পদের আর্থিক মূল্যায়ণের মধ্য দিয়ে বিলগ্নীকরণের উদ্যোগ নেওয়া হবে। মন্ত্রী শিল্প সংস্থাগুলিকে আরও বিনিয়োগের আহ্বান জানিয়েছেন। সংস্থাগুলি বাজেটের উদ্দেশ্য উপলব্ধি করতে পারবে বলে তিনি আশাপ্রকাশ করেছেন। শিল্প সংস্থাগুলি তাদের সমস্ত ঋণ শোধ করে বিনিয়োগের অবস্থায় পৌঁছতে পারবে এবং স্পষ্টতই তারা যৌথ উদ্যোগের মাধ্যমে বিভিন্ন ক্ষেত্রে বিনিয়োগ করবে। এই প্রক্রিয়ায় প্রযুক্তির সাহায্য নেওয়া সম্ভব হবে।
অর্থমন্ত্রী আরও জানিয়েছেন অর্থনীতির শক্তিকে ব্যবহার করে সরকার পরিকাঠামোগত ক্ষেত্রে আরও বেশি করে অর্থ ব্যয় করবে। পরিকাঠামো, স্বাস্থ্য ও কৃষি ক্ষেত্রে আরও বেশি অর্থ লগ্নী করা হবে।
সরকার এককভাবে অর্থ লগ্নী করলে উচ্চাকাঙ্খী ভারতের ক্রমবর্ধমান চাহিদা পূরণ হবেনা বলেও শ্রীমতি সীতারমণ জানিয়েছেন।
ডেভেলপমেন্ট ফিনানসিয়াল ইন্সটিটিউসন্স গড়ে তোলার মধ্য দিয়ে দীর্ঘমেয়াদী পরিকাঠামো ক্ষেত্রে বাজারের অংশগ্রহণ বাড়ানো সম্ভব হবে। এর ফলে সংশ্লিষ্ট ক্ষেত্রে দক্ষতা বাড়বে। কেন্দ্রীয় অর্থমন্ত্রী জানিয়েছেন এবারের বাজেটে সরকার আস্থা, বিশ্বাস ও স্বচ্ছতাকে গুরুত্ব দিয়েছে। যেসব সংস্কারের কথা ঘোষণা করা হয়েছে তার মধ্য দিয়ে উৎসাহ উদ্দীপনার সঞ্চার হবে। স্পষ্টতই এই সরকার শুধুমাত্র সতর্কতা অবলম্বনই করেনি, ভারতীয় শিল্প ও বাণিজ্য জগতের নেতৃবৃন্দের আস্থা অর্জন করেছে।
অর্থসচিব ডঃ অজয় ভুষণ পান্ডে, আর্থিক বিষয়ক সচিব শ্রী তরুণ বাজাজ, বিনিয়োগ ও সরকারি সম্পত্তির ব্যবস্থাপনা দপ্তরের সচিব শ্রী তুহিন কান্ত পান্ডে এবং ফিকির সদস্যরা এই অনুষ্ঠানে বক্তব্য রাখেন।
ফিকির সভাপতি শ্রী উদয় শঙ্কর বলেছেন, এই বাজেটের সবথেকে উল্লেখযোগ্য দিক হল এখানে করের ওপর বেশি গুরুত্ব দেওয়া হয়নি। নীতি প্রণয়নে নিশ্চয়তা এবং বিনিয়োগকারীদের আস্থার ওপর গুরুত্ব দেওয়া হয়েছে। সহজে ব্যবসা করার সুযোগ এই বাজেট আরও প্রসারিত করেছে। স্বয়ংক্রিয় কর মূল্যায়ণ এবং বিভিন্ন নিয়মে সরলীকরণের জন্যই এটি সম্ভব হয়েছে। দীর্ঘমেয়াদী ক্ষেত্রে কর দাতারা এরফলে উপকৃত হবেন এবং দেশে কর দাতার সংখ্যাও বাড়বে। ফিকির সিনিয়ার ভাইস প্রেসিডেন্ট শ্রী সঞ্জীব মেহতা অনুষ্ঠানে ধন্যবাদ সূচক বক্তব্য রাখেন।
যোগাযোগওতথ্যপ্রযুক্তিমন্ত্রক
ডাক বিভাগের সর্বভারতীয় পেনশন আদালত বসবে ৫ই মে
কলকাতা, ৯ এপ্রিল, ২০২২
পশ্চিমবঙ্গ সার্কেলের চিফ পোস্টমাস্টার জেনারেল শ্রীমতি জে চারুকেশির পৌরোহিত্যে সারা ভারত পেনশন আদালত ৫ই মে অনুষ্ঠিত হবে। ওইদিন বেলা ১১টার সময় পশ্চিমবঙ্গ সার্কেলের চিফ পোস্টমাস্টার জেনারেলের অফিসে এই আদালত বসবে। এই পেনশন আদালত কোভিড মহামারীর কারণে গুগল মিট ভিডিও কনফারেন্সের মাধ্যমে অনুষ্ঠিত হবে। কলকাতার পি৩৬ চিত্তরঞ্জন এভিনিউ-এ যোগাযোগ ভবনে অনুষ্ঠিতব্য আদালতে পশ্চিমবঙ্গ, সিকিম এবং আন্দামান ও নিকোবর দ্বীপপুঞ্জের দীর্ঘদিন ধরে বকেয়া পেনশন সংক্রান্ত বিবাদগুলির নিষ্পত্তি করার চেষ্টা করা হচ্ছে। তবে উত্তরাধিকার সংক্রান্ত যেসব মামলা আদালতে রয়েছে ও বিভিন্ন নীতি সংক্রান্ত বিবাদগুলির নিষ্পত্তি এই আদালতে করা হবেনা।
অভিযোগকারীদের তাদের রেফারেন্স নম্বর, ডাক কর্তৃপক্ষের কাছ থেকে পাওয়া সর্বশেষ চিঠির তারিখ এবং মোবাইল নম্বর সহ বিস্তারিত তথ্য জমা দিতে হবে। অভিযোগ জানানোর ঠিকানা : শ্রী সিদ্ধার্থ ভট্টাচার্য, এডিপিএস , প্রযত্নে চিফ পোস্টমাস্টার জেনারেল, পশ্চিমবঙ্গ সার্কেল, পি৩৬, চিত্তরঞ্জন এভিনিউ, কলকাতা ৭০০০১২। আগামী ২০শে এপ্রিলের মধ্যে অভিযোগগুলি পাঠাতে হবে। এছাড়াও- cpmg_wb@indiapost.gov.in অথবা adpgcowb[at]gmail[dot]com ইমেল ঠিকানাতেও অভিযোগ পাঠানো যাবে। ৫ই মে বেলা ১১টার সময় গুগল মিটের মাধ্যমে ভিডিও কনফারেন্সে অংশগ্রহণ করতে অভিযোগকারীদের অনুরোধ জানানো হয়েছে । এছাড়াও কোনো বিষয়ে তথ্য জানার থাকলে 033-22120250/033-22120612, 9432669767 অথবা 9339846737 নম্বরে যোগাযোগ করা যাবে।
CG/CB/NS
(Visitor Counter : 10
বৈদ্যুতিন ও তথ্যপ্রযুক্তি মন্ত্রক
শ্রী অটল বিহারী বাজপেয়ীর মৃত্যুতে শোক প্রকাশ শ্রী রবিশঙ্কর প্রসাদের
নয়াদিল্লি, ১৬ আগস্ট, ২০১৮
ভারতরত্ন শ্রী অটল বিহারী বাজপেয়ীর মৃত্যুতে গভীর শোক প্রকাশ করেছেন কেন্দ্রীয় বৈদ্যুতিন ও তথ্য প্রযুক্তি তথা আইন ও বিচার মন্ত্রী শ্রী রবিশঙ্কর প্রসাদ। এক বার্তায় তিনি শ্রী অটল বিহারী বাজপেয়ীর শোক-সন্তপ্ত পরিবারকে গভীর সমবেদনা জানিয়েছেন।
শ্রী রবিশঙ্কর প্রসাদ তাঁর শোকবার্তায় বলেছেন, “জনসংঘের সেই দিনগুলি থেকেই বিজেপি-র মূল স্তম্ভ-পুরুষ ছিলেন অটলজি। তাঁর মৃত্যুতে আমি গভীরভাবে শোকাহত। দলের মতাদর্শকে তিনি সাফল্যের সঙ্গে তুলে ধরতে পেরেছিলেন। এই মতাদর্শ যাতে দেশে শ্রদ্ধা ও সম্মান অর্জন করতে পারে এবং দলকে আরও মজবুত করে গড়ে তুলতে পারে তা তিনি নিশ্চিত করেছিলেন। দলের যে বলিষ্ঠ ভিত তিনি স্থাপন করেছিলেন বর্তমানে তা ভারতের প্রধান স্তম্ভ হয়ে উঠেছে।
জাতির স্বার্থেই তিনি তাঁর সমগ্র জীবনকে উৎসর্গ করেছিলেন। এক বলিষ্ঠ, উন্নত ও সমৃদ্ধ ভারত গড়ে তোলার লক্ষ্যে তিনি কাজ করে গেছেন তাই তিনি চিরস্মরণীয় হয়ে থাকবেন।
শৈশব থেকেই ভারতের এই মহান সন্তানের সংস্পর্শে আসার সৌভাগ্য আমার হয়েছিল। উন্নত ভারত গড়ে তুলতে তাঁর প্রেরণা, নির্দেশ ও দিশা নতুন ভারত গঠনের কাজে আমাদের পথ প্রদর্শন করবে।
CG/SKD/SB…
(Visitor Counter : 64
বিজ্ঞানওপ্রযুক্তিমন্ত্রক
ভূগর্ভস্থ জলের প্রভাবে অস্থির হিমালয়
নয়াদিল্লি, ১৩ মার্চ, ২০২০
বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা ইন্ডিয়ান ইন্সটিটিউট অফ জিও ম্যাগনেটিজম -এর একদল গবেষক ভূগর্ভস্থ জলের মরশুমী পরিবর্তনের ফলে হিমালয়ের ওঠা-নামা লক্ষ্য করেছেন। ভারতীয় উপ-মহাদেশে জলবায়ুতে হিমালয়ের গুরুত্ব অপরিসীম। বিজ্ঞান ও প্রযুক্তি দপ্তরের অর্থানুকূল্যে এই গবেষণায় ভূ-গর্ভস্থ জলস্তর কিভাবে জলবায়ুর পরিবর্তন ঘটাচ্ছে, তা নিয়ে কাজ করা হচ্ছে।
হিমালয়ের পাদদেশ এবং ভারতে গাঙ্গেয় সমতলভূমি ক্রমশ নেমে যাচ্ছে। এর কারণ, মহাদেশীয় প্লেট অথবা ভূ-স্তরের প্রবাহের কারণ হিমালয় সন্নিহিত অঞ্চলের উত্থান হচ্ছে। জিও ফিজিক্যাল রিসার্চের একটি জার্নালে প্রকাশিত তথ্যে দেখা গেছে, ভূগর্ভস্থ জলস্তরের মরশুমী পরিবর্তনের ফলে এই ওঠা-নামা এমনিতে স্বাভাবিক। জল এখানে ঘর্ষণবিহীন উপাদানের ভূমিকা পালন করে। আর তাই, শুষ্ক মরশুমে এই অঞ্চলের নেমে যাওয়ার হার কমে যায়।
জল সম্পদের কারণে হিমালয়ের উত্থানের দিকটি নিয়ে এতদিন কোনও গবেষণা হয়নি। অধ্যাপক সুনীল সুকুমারমের অধীনে গবেষক অজিশ সাজি এই দিকটি নিয়ে কাজ করছেন। জল সঞ্চয় এবং তার উপরিভাগের ওজনের তারতম্যে যে কেউ বিভ্রান্ত হতে পারেন। এর ওপর ভিত্তি করে সিদ্ধান্ত পৌঁছনোটি কিঞ্চিৎ জটিল।
হিমালয়ে হিমবাহ থেকে মরশুমী জল এবং মৌসুমী বৃষ্টিপাত ভূপৃষ্ঠের উপরিভাগের ক্ষয়ের গুরুত্বপূর্ণ ভূমিকা নেয়। এই নীচে নামার হারটি ভূগর্ভস্থ জলের ব্যবহারের ওপর নির্ভর করে।
গবেষকরা পৃথিবীর অবস্থান নির্ণয়ের ব্যবস্থা অর্থাৎ জিপিএস এবং অভিকর্ষ উদ্ধার ও জলবায়ু সংক্রান্ত পরীক্ষার  তথ্যাদি সংগ্রহ করে এই জলের ওজনের তারতম্য নির্ধারণ করতে পেরেছেন। মার্কিন যুক্তরাষ্ট ২০০২ সালে গ্রেস কৃত্রিম উপগ্রহটি উৎক্ষেপণ করেছিল। বিভিন্ন মহাদেশে সঞ্চিত জল ও বরফের পরিমাণের পরিবর্তন এই উপগ্রহ মারফৎ জানা যায়। আইআইজি-র গবেষকরা এর সাহায্যে পৃথিবীর জলের পরিমাণ নিয়ে গবেষণার কাজ চালাচ্ছেন।
গবেষকরা জানিয়েছেন, জিপিএস এবং গ্রেসের থেকে প্রাপ্ত তথ্য অনুযায়ী, ভূপৃষ্ঠের বসে যাওয়ার হার ১২ শতাংশ কমে গেছে। হিমালয়ের পাদদেশে ঝুলন্ত এলাকাগুলি কিভাবে বসে যাচ্ছে এই তথ্য তারই প্রমাণ বহন করে। মূল হিমালয়ের চাপের কারণেই পাদদেশ বসে যাচ্ছে। এর পেছনে জলস্তরের পরিবর্তন এবং মানুষের কার্যকলাপও দায়ী।
CG/CB/SB
(Visitor Counter : 79
প্রধানমন্ত্রীরদপ্তর
প্রধানমন্ত্রী ১৯ জুন প্রগতি ময়দান সুসংহত যোগাযোগ করিডর প্রকল্প জাতির উদ্দেশে উৎসর্গ করবেন
মূল সুড়ঙ্গ এবং পাঁচটি আন্ডারপাস উৎসর্গ করা হবে
এটি প্রগতি ময়দান পুনর্গঠন প্রকল্পের একটি অঙ্গ
এর মাধ্যমে বাধাহীন যান চলাচল নিশ্চিত হবে এবং ভৈরোঁ মার্গ-এর ওপর যানবাহনের চাপ কমবে
এই প্রকল্পটি শহরাঞ্চলের পরিকাঠামোর সংস্কারের মধ্য দিয়ে সহজ জীবনযাত্রা নিশ্চিত করবে
নয়াদিল্লি, ১৭ জুন, ২০২২
প্রধানমন্ত্রী শ্রী নরেন্দ্র মোদী ১৯ জুন সকাল ১০-৩০ মিনিটে প্রগতি ময়দান সুসংহত যোগাযোগ করিডর প্রকল্প জাতির উদ্দেশে উৎসর্গ করবেন। এই উপলক্ষে আয়োজিত অনুষ্ঠানে তিনি বক্তব্য রাখবেন। এটি প্রগতি ময়দান পুনর্গঠন প্রকল্পের একটি অঙ্গ।
(প্রগতি ময়দান সুসংহত যোগাযোগ করিডর প্রকল্পটি ৯২০ কোটি টাকা ব্যয়ে নির্মিত হয়েছে। কেন্দ্রীয় সরকার পুরো প্রকল্পটির ব্যয়ভার বহন করেছে। প্রগতি ময়দানে যে আন্তর্জাতিক মানের প্রদর্শশালা ও সম্মেলন কক্ষ গড়ে তোলা হবে, নতুন এই যোগাযোগ ব্যবস্থার মাধ্যমে সেখানে বাধাহীনভাবে চলাচল করা যাবে। এর ফলে প্রগতি ময়দানে যেসব প্রদর্শনীর আয়োজন করা হবে, সেইসব প্রদর্শনীর আয়োজক এবং অংশগ্রহণকারীরা সহজেই এখানে পৌঁছতে পারবেন।
এই প্রকল্পের সুফল প্রগতি ময়দানের সীমা ছাড়িয়ে অন্যত্রও পৌঁছবে। এর মাধ্যমে বাধাহীন যান চলাচল নিশ্চিত হবে, যাত্রীদের সময় বাঁচবে। শহরাঞ্চলের পরিকাঠামোর সংস্কারের মধ্য দিয়ে নাগরিকদের সহজ জীবনযাত্রা নিশ্চিত করার জন্য সরকার যে পরিকল্পনা করেছে এটি তারই অঙ্গ।
প্রগতি ময়দানের নীচ দিয়ে ইন্ডিয়া গেট-এর সঙ্গে মূল সুড়ঙ্গটি রিং রোডকে যুক্ত করবে। সুড়ঙ্গটিতে ছয়টি লেন রয়েছে। আলাদা আলাদা উদ্দেশ্যে প্রত্যেকটি লেনকে ব্যবহার করা যাবে। এর ফলে প্রগতি ময়দানের নীচে খুব বড় যে পার্কিং অঞ্চলটি রয়েছে সেখানে সহজেই পৌঁছনো যাবে। এই প্রকল্পের একটি অনন্য বৈশিষ্ট্য হল এখানে দুটি আড়াআড়ি সুড়ঙ্গপথ মূল সুড়ঙ্গটির নীচে নির্মিত হয়েছে। এর ফলে, পার্কিং লটে যে কোনও দিক থেকে সহজেই পৌঁছনো যাবে। নিরবচ্ছিন্ন যান চলাচল নিশ্চিত করার জন্য এখানে অত্যাধুনিক প্রযুক্তির ব্যবহার করা হচ্ছে। উন্নত অগ্নি নির্বাপক সরঞ্জাম, বায়ু চলাচল ব্যবস্থা, স্বয়ংক্রিয় নিকাশি ব্যবস্থা, ডিজিটাল পদ্ধতিতে সিসিটিভি নিয়ন্ত্রণ ও সর্বসাধারণের জন্য ঘোষণারও ব্যবস্থা করা হয়েছে। বহু প্রতীক্ষিত এই সুড়ঙ্গটি ভৈরোঁ মার্গ-এর বিকল্প পথ হিসেবে ব্যবহার করা যাবে। এতদিন ভৈরোঁ মার্গ-এ ক্ষমতার থেকে বেশি যান চলাচল করত। আগামীদিনে অধিকাংশ যানবাহনই নবনির্মিত সুড়ঙ্গটি ব্যবহার করবে।
এই সুড়ঙ্গ ছাড়াও মথুরা রোডের নীচে চারটি, ভৈরোঁ মার্গ-এর নীচে একটি এবং রিং রোড ও ভৈরোঁ মার্গ-এর সংযোগ স্থলের নীচ দিয়ে আরও একটি অর্থাৎ, মোট ছয়টি আন্ডারপাস এখানে তৈরি করা হয়েছে।
PG/CB/DM/
প্রধানমন্ত্রীরদপ্তর
বিশ্ব স্বাস্থ্য দিবসে প্রধানমন্ত্রীর বার্তা
নতুনদিল্লি, ৭ই এপ্রিল, ২০২১
প্রধানমন্ত্রী শ্রী নরেন্দ্র মোদীর বিশ্ব স্বাস্থ্য দিবস উপলক্ষ্যে বার্তা।
“জনসাধারণ যাতে আয়ত্তের মধ্যে উন্নতমানের চিকিৎসা পরিষেবা পান, তার জন্য কেন্দ্র আয়ুষ্মান ভারত, পিএম জন ঔষধি যোজনার মত নানা উদ্যোগ নিয়েছে। কোভিড-১৯ মহামারীর বিরুদ্ধে লড়াই-এ ভারত বিশ্বের বৃহত্তম টিকাকরণ অভিযান শুরু করেছে।
বিশ্ব স্বাস্থ্য দিবসে আসুন আমরা মাস্ক পরা, নিয়মিত হাত ধোয়া এবং অন্যান্য নিয়ম মেনে কোভিড-১৯ এর বিরুদ্ধে লড়াই করি।
একই সঙ্গে রোগ প্রতিরোধ ক্ষমতা বাড়াতে এবং সুস্থ থাকতে আমাদের সম্ভাব্য সব রকমের উদ্যোগ নিতে হবে। ।
যারা আমাদের সুস্বাস্থ্যর জন্য দিন রাত ধরে কাজ করছেন, বিশ্ব স্বাস্থ্য দিবস হল তাঁদের প্রতি কৃতজ্ঞতা জানানোর দিন। এই দিনে স্বাস্থ্য পরিষেবার জন্য গবেষণা ও উদ্ভাবনকে সাহায্য করার অঙ্গীকারও আমাদের করতে হবে।“
CG/CB/
(